CELEX: 32014D0288
Language: sk
Date: 2014-05-12 00:00:00
Title: 2014/288/EÚ: Vykonávacie rozhodnutie Komisie z  12. mája 2014 , pokiaľ ide o štandardné požiadavky na podávanie správ o národných programoch eradikácie, kontroly a monitorovania určitých chorôb zvierat a zoonóz spolufinancovaných Úniou a o zrušenie rozhodnutia Komisie 2008/940/ES [oznámené pod číslom C(2014) 2976]

17.5.2014   
            
            
               SK
            
            
               Úradný vestník Európskej únie
            
            
               L 147/88
            
         VYKONÁVACIE ROZHODNUTIE KOMISIE
   z 12. mája 2014,
   pokiaľ ide o štandardné požiadavky na podávanie správ o národných programoch eradikácie, kontroly a monitorovania určitých chorôb zvierat a zoonóz spolufinancovaných Úniou a o zrušenie rozhodnutia Komisie 2008/940/ES
   
      
         [oznámené pod číslom C(2014) 2976]
      
   
   
      (2014/288/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 27 ods. 10,
   keďže:
   
               (1)
            
            
               V rozhodnutí 2009/470/ES sa stanovujú postupy, ktorými sa riadi finančné prispievanie Únie na programy eradikácie, kontroly a monitorovania chorôb zvierat a zoonóz.
            
         
               (2)
            
            
               Podľa článku 27 ods. 1 rozhodnutia 2009/470/ES sa má zaviesť finančné opatrenie Únie s cieľom nahradiť výdavky, ktoré vznikli členským štátom pri financovaní národných programov eradikácie, kontroly a monitorovania chorôb zvierat a zoonóz uvedených v prílohe k uvedenému rozhodnutiu.
            
         
               (3)
            
            
               V článku 27 ods. 7 rozhodnutia 2009/470/ES sa stanovuje, že členské štáty majú pre každý schválený program predložiť priebežné technické a finančné správy a každoročne najneskôr do 30. apríla podrobnú výročnú technickú správu vrátane hodnotenia dosiahnutých výsledkov a podrobného výkazu výdavkov vzniknutých za predchádzajúci rok.
            
         
               (4)
            
            
               V rozhodnutí Komisie 2008/940/ES (2), sa uvádza aké informácie majú členské štáty, ktoré majú schválené programy eradikácie, monitorovania a kontroly určitých chorôb zvierat na spolufinancovanie Úniou, poskytnúť v rámci priebežných a záverečných technických a finančných správ.
            
         
               (5)
            
            
               Od prijatia rozhodnutia 2008/940/ES a v rámci zjednodušenia a skvalitnenia požiadaviek a postupov týkajúcich sa uvedených programov boli zavedené zmeny, pokiaľ ide o opatrenia, ktoré sa považujú za oprávnené na finančný príspevok Únie, a o spôsob výpočtu náhrady, ako sa uvádza v rozhodnutiach o financovaní, ktorým sa schvaľujú tieto programy na každý kalendárny rok.
            
         
               (6)
            
            
               Okrem toho s cieľom ešte viac skvalitniť postup podávania správ, ich spracovania a vyhodnocovania, ako aj sledovanie pokroku v priebehu rokov by členské štáty mali od 1. júla 2015 podávať uvedené priebežné a záverečné správy o vykonávaní programov online, a to prostredníctvom elektronických vzorov, ktoré na tento účel vypracovala Komisia. Štruktúra príslušných správ by sa preto mala prispôsobiť elektronickému zasielaniu a spracúvaniu údajov.
            
         
               (7)
            
            
               Štandardné požiadavky na podávanie žiadostí členských štátov o financovanie národných programov eradikácie, kontroly a monitorovania určitých chorôb zvierat a zoonóz zo strany Únie by sa preto mali zmeniť a zosúladiť so zmenami príslušných právnych predpisov Únie a prispôsobiť tak, aby boli zlučiteľné so systémom podávania žiadostí online.
            
         
               (8)
            
            
               V druhom polroku každého roka Komisia žiada od členských štátov, aby poskytli aktualizované informácie o používaní prostriedkov na oprávnené opatrenia v rámci ich programov od začiatku roka a odhady týkajúce sa celkového potrebného rozpočtu na celý rok. Na základe týchto informácií a s cieľom zlepšiť využívanie dostupných finančných prostriedkov, Komisia pripraví každý rok rozhodnutie, ktorým sa mení rozhodnutie o financovaní pre daný rok v záujme presunu prostriedkov medzi programami, ktoré podľa očakávania nevyužijú pôvodne pridelené prostriedky, a programami, ktoré potrebujú dodatočné finančné prostriedky.
            
         
               (9)
            
            
               V záujme optimalizácie efektívnosti prerozdelenia finančných prostriedkov medzi programami je vhodné, aby členské štáty predložili aj kvantitatívne informácie o činnostiach, ktoré už boli vykonané a ktoré sa majú vykonať, ako aj údaje o jednotkových nákladoch. Okrem toho, s cieľom znížiť administratívnu záťaž, by sa malo do podávania priebežných správ zahrnúť aj predkladanie informácií na prerozdeľovanie finančných prostriedkov.
            
         
               (10)
            
            
               Je preto vhodné, aby sa rozhodnutie 2008/940/ES zrušilo a nahradilo týmto rozhodnutím.
            
         
               (11)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty podajú v súlade s týmto rozhodnutím priebežné a záverečné správy o programoch schválených podľa článku 27 rozhodnutia 2009/470/ES.
   Článok 2
   Na účely tohto rozhodnutia sa uplatňujú tieto vymedzenia pojmov:
   
               a)
            
            
               „priebežné správy“ sú priebežné technické (3) a finančné správy o vykonávaní prebiehajúcich programov, ktoré sa majú podávať Komisii, ako sa stanovuje v článku 27 ods. 7 písm. a) rozhodnutia 2009/470/ES;
            
         
               b)
            
            
               „záverečné správy“ sú podrobné technické a finančné správy, ktoré sa majú Komisii podávať najneskôr do 30. apríla každého roku za celý predchádzajúci rok uplatňovania každého schváleného programu, ako sa stanovuje v článku 27 ods. 7 písm. b) rozhodnutia 2009/470/ES;
            
         
               c)
            
            
               „žiadosti o platbu“ sú žiadosti o platbu v súvislosti s výdavkami vzniknutými členskému štátu, ktoré sa majú predložiť Komisii, ako sa stanovuje v článku 27 ods. 8 rozhodnutia 2009/470/ES.
            
         Článok 3
   1.   Pokiaľ ide o prebiehajúce programy, ktorých spolufinancovanie Úniou bolo schválené v súlade s článkom 27 ods. 5 rozhodnutia 2009/470/ES, priebežná správa sa podáva Komisii najneskôr do 31. augusta každého roku.
   2.   Priebežné správy musia obsahovať všetky príslušné informácie, v súlade s prílohou I.
   Článok 4
   Záverečné správy a žiadosti o platbu musia obsahovať všetky relevantné informácie v súlade s prílohou II, ako aj:
   
               a)
            
            
               technické informácie v súlade s:
               
                           i)
                        
                        
                           prílohou III, pokiaľ ide o tuberkulózu hovädzieho dobytka, brucelózu hovädzieho dobytka, brucelózu oviec a kôz, katarálnu horúčku oviec v endemických alebo vysokorizikových oblastiach, antrax, pľúcnu nákazu hovädzieho dobytka, echinokokózu, trichinelózu a verotoxigénnu Escherichia coli;
                        
                     
                           ii)
                        
                        
                           prílohou IV, pokiaľ ide o salmonelózu (zoonotická Salmonella);
                        
                     
                           iii)
                        
                        
                           prílohou V, pokiaľ ide o africký mor ošípaných, vezikulárnu chorobu ošípaných, klasický mor ošípaných;
                        
                     
                           iv)
                        
                        
                           prílohou VI, pokiaľ ide o besnotu;
                        
                     
                           v)
                        
                        
                           prílohou VII, pokiaľ ide o prenosné spongiformné encefalopatie (TSE);
                        
                     
                           vi)
                        
                        
                           prílohou VIII, pokiaľ ide o aviárnu influenzu;
                        
                     
                           vii)
                        
                        
                           prílohou IX, pokiaľ ide o infekčnú hematopoetickú nekrózu (IHN), infekčnú anémiu lososov (ISA), vírusovú hemoragickú septikémiu (VHS), herpesvirózu kaprov koi (KHV), bonamiózu (Bonamia ostreae), marteiliózu (Marteilia refringens) a ichtyoftiriózu u kôrovcov (choroba bielych škvŕn);
                        
                     
         
               b)
            
            
               informácie o činnostiach a náklady v súlade s časťou I prílohy X a podpísané vyhlásenie pre každý program v súlade s časťou II prílohy X.
            
         Článok 5
   1.   Od 1. júla 2015 členské štáty podávajú predbežné správy stanovené v článku 3 a záverečné správy a žiadosti o platbu stanovené v článku 4 online prostredníctvom štandardných elektronických vzorov poskytnutých Komisiou, s výnimkou programov pre choroby uvedené v článku 4 písm. a) bode vii).
   2.   Okrem splnenia požiadaviek v odseku 1 je potrebné predložiť Komisii aj podpísanú verziu záverečnej správy a žiadosti o platbu uvedené v článku 4 písm. b).
   Článok 6
   Rozhodnutie 2008/940/ES sa zrušuje.
   Článok 7
   Bez toho, aby bol dotknutý článok 5, toto rozhodnutie sa uplatňuje na programy eradikácie, kontroly a monitorovania chorôb zvierat, ktoré sa majú vykonávať od 1. januára 2015.
   Článok 8
   Toto rozhodnutie je určené členským štátom.
   
      V Bruseli 12. mája 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Rozhodnutie Komisie 2008/940/ES z 21. októbra 2008, ktorým sa stanovujú štandardné požiadavky na podávanie správ o národných programoch eradikácie, kontroly a monitorovania určitých chorôb zvierat a zoonóz spolufinancovaných Spoločenstvom (Ú. v. EÚ L 335, 13.12.2008, s. 61).
   
      (3)  V roku 2015 je potrebné podať iba priebežnú finančnú správu.
   
      PRÍLOHA I
      Požiadavky na priebežné správy
      
         
   
   
      PRÍLOHA II
      Požiadavky na záverečné správy a žiadosti o platbu
      
         
   
   
      PRÍLOHA III
      Záverečná technická správa o programoch týkajúcich sa chorôb prežúvavcov
      
         
      
         
      
         
      
         
      
         
   
   
      PRÍLOHA IV
      Technická správa o programoch týkajúcich sa zoonotickej salmonely
      
         
      
         
   
   
      PRÍLOHA V
      Záverečná technická správa o programoch týkajúcich sa chorôb ošípaných
      
         
      
         
   
   
      PRÍLOHA VI
      Záverečná technická správa o programoch týkajúcich sa besnoty
      
         
      
         
   
   
      PRÍLOHA VII
      Záverečná technická správa o programoch monitorovania a eradikácie tse
      
         
      
         
      
         
   
   
      PRÍLOHA VIII
      Záverečná technická správa o programoch dohľadu nad aviárnou influenzou
      
         
   
   
      PRÍLOHA IX
      Správa o programoch zameraných na choroby rýb
      
         
      
         
   
   
      PRÍLOHA X
      
         ČASŤ I
      
      
         Správa o činnostiach a nákladoch
      
      
         
      
         
      
         
      
         ČASŤ II:
      
      
         Podpísané vyhlásenie, ktoré sa prikladá k záverečnej správe/žiadosti o platbu
      
      Členský štát:
      Program:
      Rok vykonávania:
      
         Potvrdzujeme, že:
      
      
                  —
               
               
                  
                     informácie poskytnuté v záverečnej správe a žiadosti o platbu sú úplné, presné a pravdivé, vykázané činnosti sa skutočne vykonali a vykázané náklady sú presne zaúčtované a oprávnené podľa ustanovení rozhodnutia …/nariadenia (ES) č. ……. (uveďte konkrétne rozhodnutie o financovaní); …,
                  
               
            
                  —
               
               
                  
                     všetky podklady súvisiace s činnosťami a výdavkami sú dostupné na nahliadnutie, najmä na účely odôvodnenia úrovne kompenzácií za zvieratá,
                  
               
            
                  —
               
               
                  
                     program sa vykonal v súlade s príslušnými právnymi predpismi Únie, najmä s pravidlami hospodárskej súťaže, zadávania verejných zákaziek a štátnej pomoci,
                  
               
            
                  —
               
               
                  
                     na tento program nebola podaná žiadna ďalšia žiadosť o príspevok Únie a akýkoľvek príjem plynúci z činností vykonaných v rámci programu bol vykázaný Komisii,
                  
               
            
                  —
               
               
                  
                     uplatňujú sa kontrolné postupy, najmä na účely overenia presnosti počtu vykázaných činností a súm výdavkov, s cieľom predísť nezrovnalostiam, zistiť ich a vykonať nápravu.
                  
               
            
         Dátum
      
      
         Meno a podpis prevádzkového riaditeľa